PATVIRTINTA

Rokiškio rajono savivaldybės tarybos

~~2022 m. balandžio 29 d. Nr. TS\_125~~

2023 m. balandžio 27 d. sprendimu Nr. TS-

**ROKIŠKIO KULTŪROS CENTRO NUOSTATAI**

**I SKYRIUS**

 **BENDROSIOS NUOSTATOS**

~~1.Rokiškio rajono savivaldybės kultūros centro nuostatai (toliau – Nuostatai) reglamentuoja Rokiškio kultūros centro (toliau – Kultūros centro) teisinę formą, buveinę, veiklos tikslus ir funkcijas, teises ir pareigas, valdymą ir veiklos organizavimą darbuotojų priėmimą į darbą ir atleidimą iš darbo, jų darbo apmokėjimo tvarką lėšų šaltinius, jų naudojimo tvarką finansinės veiklos kontrolę, steigimo, pertvarkymo, reorganizavimo, likvidavimo tvarką, savininką, savininko teises ir pareigas įgyvendinančią instituciją, viešų pranešimų skelbimo ir visuomenės informavimo tvarką.~~

1. Rokiškio rajono savivaldybės kultūros centro nuostatai (toliau – Nuostatai) reglamentuoja Rokiškio kultūros centro (toliau – Kultūros centro) teisinę formą, buveinę, veiklos tikslus, sritis ir funkcijas, savivaldybės institucijų kompetenciją Kultūros centro valdymo srityje, teises ir pareigas, valdymą ir veiklos organizavimą, darbuotojų priėmimą ir atleidimą, jų darbo apmokėjimo tvarką, lėšų šaltinius, jų naudojimo tvarką, finansinės veiklos kontrolę, viešų pranešimų skelbimo ir visuomenės informavimo tvarką, steigimo, reorganizavimo, likvidavimo tvarką.

2. Kultūros centro pavadinimas – Rokiškio kultūros centras.

3. Kultūros centro teisinė forma – biudžetinė įstaiga.

4. Kultūros centro steigėja yra Rokiškio rajono savivaldybės (toliau – Savivaldybės) taryba.

5. Savininko teises ir pareigas įgyvendina Savivaldybės taryba.

6. Kultūros centro buveinė: Respublikos g. 96, LT-42136 Rokiškis, Lietuvos Respublika.

7. Kultūros centras yra ribotos civilinės atsakomybės viešas juridinis asmuo, turintis antspaudą su savo pavadinimu, sąskaitas Lietuvos Respublikos bankuose.

8. Kultūros centro veikla grindžiama Lietuvos Respublikos Konstitucija, Lietuvos Respublikos biudžetinių įstaigų įstatymu, Lietuvos Respublikos vietos savivaldos įstatymu, Lietuvos Respublikos kultūros centrų įstatymu ir Respublikos Prezidento dekretais, Lietuvos Respublikos Vyriausybės nutarimais, Kultūros ministerijos teisės aktais, rajono savivaldybės tarybos sprendimais, šiais nuostatais ir kitais teisės aktais.

9. Kultūros centro finansiniai metai sutampa su kalendoriniais metais.

10. Kultūros centras yra paramos gavėjas.

11. Kultūros centras pagal veiklos sritį yra daugiasritis kultūros centras, kurio veikla apima dvi ar daugiau kultūros ir meno sričių.

12. Kultūros centro veikla pagal ekonominės veiklos rūšių klasifikatorių priskiriama šioms klasėms:

12.1. vaikų poilsio stovyklų veikla (55.20.20);

12.2. kita leidyba (58.19);

12.3. kino filmų rodymas (59.14);

12.4. nuosavo arba nuomojamo nekilnojamojo turto nuoma ir eksploatavimas (68.20);

12.5. posėdžių ir verslo renginių organizavimas (82.30);

12.6. kultūrinis švietimas (85.52);

12.7. kitas, niekur kitur nepriskirtas, švietimas (85.59);

12.8. švietimui būdingų paslaugų veikla (85.60);

12.9. kūrybinė, meninė ir pramogų organizavimo veikla (90);

12.10. kita pramogų ir poilsio organizavimo veikla (93.29);

12.11. kitų, niekur kitur nepriskirtų narystės organizacijų veikla (94.99);

12.12. reklama (73.1);

12.13. garso įrašymas ir muzikos įrašų leidyba (59.20).

**II SKYRIUS**

**KULTŪROS CENTRO VEIKLOS SRITIS, TIKSLAI IR FUNKCIJOS**

13. Kultūros centro veiklos sritis – kultūrinė-meninė veikla.

14. Kultūros centro tikslai:

14.1. puoselėti ir įgyvendinti regiono etninę kultūrą, mėgėjų, profesionalųjį ir kino meną, kitas meno rūšis ir formas, kuria menines programas, plėtoti švietėjišką (edukacinę), pramoginę veiklą, ugdyti ir tenkinti bendruomenės kultūrinius poreikius Rokiškio rajone;

14.2. užtikrinti gyventojų poreikius atitinkančių kultūros paslaugų prieinamumą Rokiškio miesto, Rokiškio kaimiškoje, Jūžintų ir Juodupės seniūnijose.

15. Kultūros centras įgyvendina šias funkcijas:

~~14.1. organizuoti valstybines, kalendorines šventes, jubiliejinių datų minėjimus, laisvalaikio (poilsio, pramoginius, edukacinius bei kitus) renginius, mėgėjų ir profesionalaus meno kolektyvų sklaidą, studijų, klubų, būrelių ir kitą kultūrinę, meninę, pilietinę, edukacinę, konferencinę veiklą;~~

~~14.2. rūpintis klubų, studijų, būrelių, mėgėjų ir kitų meno kolektyvų parengimu ir dalyvavimu dainų šventėse, vietiniuose, rajoniniuose, regioniniuose, respublikiniuose ir tarptautiniuose renginiuose;~~

~~14.3. reprezentuoti Rokiškio meno mėgėjų ir kitą kultūrinę, meninę veiklą;~~

~~14.4. vykdyti mėgėjų ir profesionalaus meno kūrybos įgyvendinimą ir sklaidą;~~

~~14.5. organizuoti įvairias parodas, plenerus ir kitus meninius projektus;~~

~~14.6. organizuoti etninę kultūrą, mėgėjų ir profesionalų meną populiarinančius renginius;~~

~~14.7. vykdyti ugdymo ir edukacines programas, veiklą, įvairaus amžiaus žmonių grupių (vaikų, moksleivių, jaunimo, senyvo amžiaus ir kitų) estetiniam, meniniam, kūrybiniam, sociokultūriniam poreikiui tenkinti ir užimtumui įgyvendinti;~~

~~14.8. įgyvendinti įvairių kultūros ir meno rūšių ir formų programas, projektus, veiklą;~~

~~14.9. bendradarbiauti su rajono, regiono, šalies ir užsienio meno, mokslo, kultūros įstaigomis (bibliotekomis, muziejais ir pan.), religijos, švietimo ir kitomis institucijomis, organizacijomis;~~

~~14.10. teikti metodinę ir organizacinę pagalbą rajono kultūros ir meno darbuotojams bei informaciją žiniasklaidai;~~

~~14.11. kaupti ir analizuoti informaciją apie Kultūros centro kolektyvų veiklą, mėgėjų ir profesionalų meną (vaizdajuostės, nuotraukos ir kt.), renginius, kuriuos įgyvendina ir organizuoja Kultūros centras;~~

~~14.12. rūpintis Kultūros centro darbuotojų kvalifikacija;~~

~~14.13. pagal kompetenciją organizuoti mokymus;~~

15.1. bendradarbiaudamas su Lietuvos ir užsienio institucijomis, valstybės, savivaldybių įstaigomis, nevyriausybinėmis organizacijomis, kuria ir teikia įvairias kultūros paslaugas, užtikrina jų prieinamumą visuomenei;

15.2. įgyvendina priemones, skirtas vietos etninės kultūros ir nematerialaus kultūros paveldo vertybių išsaugojimui, stiprinimui ir sklaidai;

15.3. įgyvendina priemones, skirtas dainų švenčių tradicijų tęstinumui ir plėtrai užtikrinti, dalyvauja dainų šventėse;

15.4. formuoja mėgėjų meno kolektyvus, įgyvendina mėgėjų meno kolektyvų plėtrą,teikia priemones ir (ar) išteklius, reikalingus jų kultūrinei veiklai vykdyti;

15.5. organizuoja kultūros renginius, rengia ir įgyvendina kultūrinės edukacijos ir neformaliojo švietimo veiklas;

15.6. įgyvendina iniciatyvas, skirtas Lietuvos tapatybės ir tradicijų išsaugojimui, istorinės atminties aktualizavimui užtikrinti, stiprinančias vietos ir regiono kultūrinį savitumą, skatinančias pilietiškai aktyvios bendruomenės ugdymą;

15.7. organizuoja ir (ar) vykdo profesionalaus meno veiklas ir jų sklaidą, dalyvauja įgyvendinant kultūros plėtros projektus ir programas;

15.8. įgyvendina veiklas, skirtas vietos bendruomenės įsitraukimui į socialines iniciatyvas meninėmis ir kūrybinės saviraiškos formomis skatinti;

15.9. vykdo veiklas, skatinančias įvairių kultūrų pažinimą, kultūros paslaugų prieinamumą socialinės atskirties grupėms ir šių grupių įtraukimą į kultūros plėtrą;

15.10. vykdo kultūros pristatymą ir sklaidą užsienyje;

15.11. rengia Kultūros centro darbuotojų kvalifikacijos tobulinimo programas ir užtikrina Kultūros centro darbuotojų dalyvavimą jose;

15.12. teikia metodinę pagalbą rajono kultūros ir meno darbuotojams bei organizacinę pagalbą rajono biudžetinėms ir nevyriausybinėms įstaigoms;

15.13. teikia kultūros paslaugas, skatinančias kultūrinį verslumą;

15.14. atlieka teikiamų kultūros paslaugų viešinimą ir sklaidą vietos, regiono, nacionaliniu ir tarptautiniu lygmeniu;

15.15. atlieka teikiamų kultūros paslaugų poreikio ir kultūros paslaugų kokybės stebėseną;

15.16. Savivaldybės tarybos nustatyta tvarka teikia mokamas ir neatlygintinas paslaugas, pagal kompetenciją sudaro nuomos sutartis;

15.17. atlieka kitas kituose įstatymuose nustatytas funkcijas.

**III SKYRIUS**

**~~KULTŪROS CENTRO SAVININKO TEISES IR PAREIGAS IGYVENDINAČIOS~~ SAVIVALDYBĖS INSTITUCIJŲ KOMPETENCIJA KULTŪROS CENTRO VALDYMO SRITYJE**

16. Savivaldybės taryba:

16.1. steigia, reorganizuoja ir likviduoja Kultūros centrą;

16.2. bendradarbiaudama su Kultūros centru, nustato Kultūros centro veiklos prioritetus;

16.3. skiria Kultūros centro veiklai savivaldybės biudžeto lėšas;

16.4. suteikia leidimą Kultūros centrui sudaryti ilgalaikės turto nuomos sutartis;

16.5. analizuoja ir kontroliuoja Kultūros centro veiklą, tvirtina įstaigos metinių ataskaitų rinkinį;

16.6. tvirtina ir keičia Nuostatus, įgalioja asmenį juos pasirašyti;

16.7. tvirtina Kultūros centro struktūrą, darbo užmokesčio fondą, didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto lėšų, skaičių;

16.8. tvirtina Kultūros centro teikiamų mokamų paslaugų sąrašą ir įkainius.

17. Savivaldybės meras:

17.1. koordinuoja ir kontroliuoja Kultūros centro veiklą, organizuoja jo teikiamų paslaugų kokybės stebėseną;

17.2. atlieka kitas teisės aktuose nustatytas funkcijas, susijusias su kultūros centrų veiklos valdymu savivaldybės teritorijoje.

**IV SKYRIUS**

 **KULTŪROS CENTRO TEISĖS IR PAREIGOS**

18. Nuostatuose numatytai veiklai vykdyti Kultūros centras turi teisę:

18.1. naudotis valstybės ~~bei~~ ar Savivaldybės tarybos patikėjimo teise perduotu turtu;

18.2. pirkti ar kitaip įsigyti turtą, jį valdyti, naudoti ir disponuoti juo įstatymų ir šių Nuostatų nustatyta tvarka;

18.3. sudaryti sutartis, prisiimti įsipareigojimus, jungtis į kultūros centrų organizacijas, užmegzti tiesioginius ryšius su kultūros įstaigomis kitose valstybėse;

18.4. gauti ir naudoti paramą įstatymų nustatyta tvarka;

18.5. atsiskaityti už prekes, atliktus darbus ir paslaugas bet kuria sutarta forma, neprieštaraujančia Lietuvos Respublikos įstatymams, kitiems teisės aktams;

18.6. valdyti, saugoti ir naudoti savivaldybės perduotą turtą įstatymų nustatyta tvarka;

18.7. teikti Lietuvos Respublikos ir užsienio fondams finansuotinas programas ir projektus;

 ~~nustatyti savo vidaus organizacinę struktūrą;~~

18.8. inicijuoti struktūros ir šių Nuostatų keitimą.

19. Kultūros centro pareigos:

19.1. naudoti iš Lietuvos valstybės arba savivaldybės biudžeto gaunamas lėšas tik kultūros centro uždaviniams vykdyti pagal asignavimų valdytojų patvirtintas išlaidų sąmatas;

19.2. teikti steigėjui, valstybės ir Rokiškio rajono savivaldybės kultūros politiką įgyvendinančiai institucijai ir kitoms įstatymų numatytoms institucijoms savo veiklos planus ir ataskaitas;

19.3. garantuoti įstaigos finansinių, periodinių veiklos, sutarčių vykdymo ir statistinių ataskaitų teisingumą ir savalaikį teikimą;

19.4. vykdyti valstybės ir savivaldybės kultūros politiką formuojančių, jų įgyvendinimą koordinuojančių institucijų pavedimus, atitinkančius Kultūros centro veiklos pobūdį.

20. Kultūros centras gali turėti kitų teisių ir pareigų, jeigu jos neprieštarauja Lietuvos Respublikos įstatymams.

**V SKYRIUS**

**KULTŪROS CENTRO VALDYMAS**

~~18. Kultūros centrui vadovauja Rokiškio kultūros centro direktorius (toliau – Kultūros centro direktorius), kurį į pareigas 5 metams konkurso būdu Lietuvos Respublikos Vyriausybės nustatyta tvarka skiria ir atleidžia Savivaldybės meras (toliau – meras). To paties Kultūros centro vadovu tas pats asmuo gali būti skiriamas ne daugiau kaip dviem kadencijoms iš eilės. Kvalifikacinius reikalavimus Kultūros centro direktoriui nustato kultūros ministras. Direktoriaus teises ir pareigas nustato nuostatai ir direktoriaus pareigybės aprašymas. Direktoriui tarnybinio atlyginimo koeficientą, personalinį priedą prie tarnybinio atlyginimo ir skatinimo sąlygas nustato meras.~~

21. Kultūros centrui vadovauja Rokiškio kultūros centro Kultūros centro direktorius (toliau – Kultūros centro direktorius), kurį į pareigas penkerių metų kadencijai viešo konkurso būdu Lietuvos Respublikos Vyriausybės nustatyta tvarka skiria Savivaldybės meras, išskyrus atvejus, kai Kultūros centro direktorius be konkurso skiriamas antrajai kadencijai.

22. Kultūros centro direktoriaus kadencijų skaičius neribojamas.

23. Kvalifikacinius reikalavimus Kultūros centro direktoriui nustato Lietuvos Respublikos kultūros ministras. Kultūros centro direktoriaus teises ir pareigas nustato šie Nuostatai ir pareigybės aprašymas, kurį tvirtina Savivaldybės meras.

24.  Pasibaigus Kultūros centro direktoriaus penkerių metų kadencijai, Savivaldybės meras gali skirti Kultūros centro direktorių be konkurso antrajai penkerių metų kadencijai, jeigu jo vadovaujama įstaiga kiekvienais jo kadencijos metais pasiekė Savivaldybės planavimo dokumentuose tiems metams nustatytus rodiklius.

25. Sprendimas dėl Kultūros centro direktoriaus skyrimo be konkurso antrajai penkerių metų kadencijai arba sprendimas dėl konkurso šioms pareigoms eiti paskelbimo turi būti priimtas likus ne mažiau kaip 2 mėnesiams iki Kultūros centro direktoriaus kadencijos pabaigos.

26. Kultūros centro direktorius, kuris nebuvo skirtas be konkurso antrajai penkerių metų kadencijai, turi teisę dalyvauti viešame konkurse Kultūros centro direktoriaus pareigoms eiti.

27. Kultūros centro direktoriaus pareigas pretenduojantys eiti asmenys turi būti nepriekaištingos reputacijos. Asmuo nelaikomas nepriekaištingos reputacijos, jeigu jis:

27.1. neatitinka Lietuvos Respublikos valstybės tarnybos įstatyme nustatytų nepriekaištingos reputacijos reikalavimų;

27.2. yra pripažintas šiurkščiai pažeidęs Lietuvos Respublikos kultūros ministro tvirtinamas kultūros įstaigų darbuotojų profesinės veiklos ir etikos taisykles (toliau – Taisyklės) ir nuo pripažinimo padarius tokį pažeidimą dienos nepraėjo treji metai. Taisyklių šiurkščiu pažeidimu laikomas du ir daugiau kartų per vienus metus kultūros įstaigos darbuotojo padarytas Taisyklių pažeidimas, kai toks pažeidimas žemina žmogaus orumą, diskredituoja kultūros įstaigos reputaciją.

28. Paaiškėjus, kad Kultūros centro direktorius neatitinka nepriekaištingos reputacijos kriterijų, Savivaldybės meras priima sprendimą nutraukti su Kultūros centro direktoriumi sudarytą darbo sutartį.

29. Jeigu, pasibaigus Kultūros centro direktoriaus kadencijai, konkurso į laisvą pareigybę metu pretendentas nebuvo atrinktas, Savivaldybės meras gali paskirti eiti šias pareigas iki kadencijos pabaigos Kultūros centro direktoriaus pareigas ėjusį ar kitą asmenį, iki konkurso būdu bus paskirtas naujas Kultūros centro direktorius, bet ne ilgesniam negu vienų metų laikotarpiui. Šis asmuo turi būti nepriekaištingos reputacijos ir atitikti Lietuvos Respublikos kultūros ministro nustatytus kvalifikacinius reikalavimus.

30. Kitais, negu šių 24 šių Nuostatų punkte numatytais atvejais, konkursas Kultūros centro direktoriaus pareigoms eiti skelbiamas ne vėliau kaip per 20 darbo dienų nuo jo darbo sutarties pasibaigimo dienos. Jeigu konkursas neįvyksta, naujas konkursas turi būti paskelbtas ne vėliau kaip per 20 darbo dienų nuo neįvykusio konkurso procedūrų pabaigos.

31. Kultūros centro direktoriui tarnybinio atlyginimo koeficientą, ~~personalinį~~ priedą prie tarnybinio atlyginimo ir kitas skatinimo ~~sąlygas~~ priemones teisės aktų tvarka nustato Savivaldybės meras.

~~19. Kultūros centro direktoriaus pareigybės aprašymą potvarkiu tvirtina meras.~~

32. Kultūros centro direktorių atostogų, į tarnybines komandiruotes, kvalifikacijos kėlimo renginius potvarkiu išleidžia Savivaldybės meras.

33. Kultūros centro direktoriui negalint eiti pareigų, jo pareigas turi atlikti direktoriaus pavaduotojas, o jam negalint eiti pavaduotojo pareigų, kitas direktorių priimančio į darbą asmens paskirtas specialistas.

34. Kultūros centro direktorius yra Savivaldybės biudžeto asignavimų valdytojas, kurio pareigas, teises ir atsakomybę reglamentuoja Lietuvos Respublikos biudžeto sandaros įstatymas bei kiti teisės aktai.

35. Kultūros centro direktorius:

35.1. organizuoja Kultūros centro darbą, kad būtų įgyvendinami Kultūros centro tikslai ir atliekamos nustatytos funkcijos;

35.2. užtikrina, kad būtų laikomasi įstatymų šių Nuostatų ir kitų teisės aktų;

35.3. leidžia įsakymus, privalomus visiems Kultūros centro darbuotojams, kontroliuoja jų vykdymą;

35.4. įstatymų nustatyta tvarka priima į darbą ir atleidžia iš darbo Kultūros centro darbuotojus, nustato tarnybinius atlyginimus (koeficientus), priedus, priemokas, vienkartines išmokas už darbo kokybę, neviršydamas nustatyto metinio darbo apmokėjimo fondo ir vadovaujantis Kultūros centro direktoriaus įsakymu patvirtinta darbo apmokėjimo sistema;

35.5. nustato Kultūros centro darbuotojų atsakomybę už naudojamo turto saugumą;

35.6. tvirtina Kultūros centro ~~struktūrą ir~~ pareigybių sąrašą laikydamasis įstatymų ir kitų teisės aktų, Savivaldybės tarybos patvirtintos struktūros ir neviršydamas Savivaldybes tarybos nustatyto didžiausio leistino pareigybių skaičiaus. Apie pakeistą Kultūros centro pareigybių sąrašą kitą darbo dieną informuoja kultūros politikos įgyvendinimą koordinuojantį Savivaldybės administracijos padalinį;

35.7. ruošia ir tvirtina Kultūros centro darbuotojų pareiginius nuostatus, vidaus tvarkos taisykles, kitus vidaus organizacinius dokumentus;

35.8. rūpinasi Kultūros centro darbuotojų kvalifikacijos kėlimu;

35.9. teikia dalykinę pagalbą (konsultacijas) rajono kultūros darbuotojams ir kultūros nevyriausybinėms organizacijoms;

35.10. garantuoja, kad ~~Lietuvos Respublikos viešojo sektoriaus atskaitomybės įstatymą~~ teisės aktuose nustatyti Kultūros centro teikiamos finansinės ~~ataskaitų rinkiniai,~~ periodinės veiklos, sutarčių įgyvendinimo ir statistinės ataskaitos būtų teisingos;

35.11. užtikrina racionalų ir taupų lėšų bei turto naudojimą, veiksmingą Kultūros centro vidaus kontroles sistemos sukūrimą jos veikimą ir tobulinimą;

35.12. atstovauja Kultūros centrui valdžios ir valdymo institucijose, teismuose ir palaikant santykius su kitais subjektais;

35.13. Kultūros centro vardu sudaro sandorius;

35.14. be įgaliojimo veikia Kultūros centro vardu ir išduoda įgaliojimus Kultūros centro darbuotojams atlikti tas funkcijas, kurios priklauso Kultūros centro direktoriaus kompetencijai;

35.15. gali turėti ir kitų jam Kultūros centro nuostatuose arba kituose teises aktuose nustatytų teisių ir pareigų, kurios neprieštarauja įstatymams ir kitiems teisės aktams.

36. Kultūros centro direktoriui leidžiama dirbti kitą darbą ir už šį darbą gauti atlyginimą, jeigu tai nesukelia viešųjų ir privačių interesų konflikto ir/arba nediskredituoja Kultūros centro autoriteto. Sprendimą dėl leidimo Kultūros centro direktoriui dirbti kitą darbą ir už šį darbą gauti atlyginimą priima Savivaldybės meras.

**VI SKYRIUS**

**KULTŪROS CENTRO TARYBA**

37. Kultūros centre veikia kolegiali, patariamojo balso teisę turinti Kultūros centro taryba (toliau – Taryba), kuri savo veikloje vadovaujasi šiais Nuostatais ir kitais teisės aktais.

38. Taryba atlieka šias funkcijas:

38.1. svarsto, vertina sezonines ir perspektyvines kūrybines veiklos programas, jų įgyvendinimo rezultatus;

38.2. aptaria naujausias meno programas ir teikia pasiūlymus dėl jų menines kokybes ir priežiūros;

38.3. siūlo Kultūros centro darbuotojus apdovanojimams, stipendijoms ir paskatinimui gauti;

38.4. svarsto kitus Kultūros centro veiklos klausimus.

39. Taryba sudaroma iš 7 narių 2 metams. Į ją įeina visuotiniame Kultūros centro darbuotojų ~~kolektyvo~~ susirinkime išrinkti 3 nariai, vienas Kultūros centro direktoriaus paskirtas ~~2~~  Kultūros centro administracijos atstovas, vienas Rokiškio rajono savivaldybės tarybos deleguotas atstovas, vienas Savivaldybės administracijos kultūros politikos įgyvendinimą koordinuojančio padalinio deleguotas atstovas, vienas Rokiškio rajono kultūros nevyriausybinių organizacijų deleguotas atstovas.

40. Tarybos sudarymą inicijuoja, Tarybos personalinę sudėtį, aptarnaujantį Tarybos sekretorių ir darbo reglamentą tvirtina Kultūros centro direktorius.

41. Tarybos pirmininkas ~~ir sekretorius~~ renkamas iš tarybos narių atviru balsavimu pirmajame tarybos posėdyje paprastąja dalyvaujančių narių balsų dauguma. Tarybai negali vadovauti Kultūros centro ~~Kultūros centro direktorius~~ administracijos atstovas.

42. Tarybos nariai prieš terminą atšaukiami ta pačia tvarka, kokia buvo išrinkti, paskirti ar deleguoti.

~~30.Tarybos posėdžiai šaukiami ne rečiau kaip du kartus per metus. Neeilinis Tarybos posėdis šaukiamas pirmininko iniciatyva arba ne mažiau kaip trijų Tarybos narių reikalavimu.~~

~~31.Tarybos posėdis teisėtas, jeigu jame dalyvauja ne mažiau kaip 2/3 tarybos narių. Nutarimai priimami, jei už juos balsuoja daugiau kaip pusė tarybos narių. Balsams pasiskirsčius po lygiai, lemia Tarybos pirmininko (jei jo nėra, – Tarybos pirmininko pavaduotojo) balsas. Tarybos sprendimai įforminami posėdžio protokolu, kurį pasirašo Tarybos pirmininkas ir sekretorius.~~

~~32.Taryba į savo posėdžius gali kviestis ir kitus Kultūros centro specialistus ar kitus asmenis, galinčius pateikti pasiūlymų bei išvadas iškilusiais klausimais.~~

43. Tarybos nutarimai yra rekomendacinio pobūdžio. ~~ir gali būti įgyvendinami tik Kultūros centro direktoriaus įsakymais~~.

**VII SKYRIUS**

**DARBO SANTYKIAI IR DARBO APMOKĖJIMAS**

44. Darbo santykius ir darbo apmokėjimą Kultūros centre reglamentuoja Lietuvos Respublikos darbo kodeksas, Lietuvos Respublikos Vyriausybės įstatymai, Lietuvos Respublikos kultūros ministerijos teisės aktai, Rokiškio rajono savivaldybės tarybos sprendimai ir šie Nuostatai.

45. Darbuotojai į darbą priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

**VIII SKYRIUS**

 **KULTŪROS CENTRO TURTAS, LĖŠOS IR JŲ NAUDOJIMAS**

46. Kultūros centras disponuoja su jo veikla susijusiu Savivaldybės turtu.

47. Kultūros centro veikla finansuojama iš Savivaldybės biudžeto pagal asignavimų valdytojų patvirtintas programų sąmatas, laikantis Savivaldybės nustatytų finansavimo taisyklių.

48. Papildomą finansavimą Kultūros centras gauna dalyvaudamas kitų institucijų ir fondų skelbiamuose konkursuose atitinkamoms kultūrinės veiklos programoms vykdyti.

49. Kultūros centro lėšų šaltinis gali būti ir kitos steigėjo nustatyta tvarka įgytos ir naudojamos biudžeto lėšos.

50. Kultūros centras naudoja skirtas biudžeto lėšas pagal paskirtį ~~ir~~ programų sąmatose nustatytoms priemonėms finansuoti. ~~laiku atsiskaityti su biudžetu~~.

51. Kultūros centro pajamas sudaro:

51.1. steigėjo asignavimai;

51.2. įplaukos už teikiamas paslaugas;

51.3. įplaukos už tikslinių programų vykdymą;

51.4. projektinio finansavimo lėšos;

51.5. Europos Sąjungos lėšos;

51.6. savanoriški įnašai, parama;

51.7. kitos lėšos.

52. Kultūros centras nėra pelno siekianti organizacija, papildomai gautos lėšos yra neapmokestinamos. Jos naudojamos teisės aktų nustatyta tvarka.

53. Kultūros centro išlaidas sudaro:

53.1. lėšos, skirtos darbuotojų darbo užmokesčiui ir Valstybinio privalomo draudimo įmokoms;

53.2. pastatų išlaikymo išlaidos;

53.3. transporto išlaikymo išlaidos;

53.4. išlaidos, susijusios su įstaigos veikla;

53.5. kitos išlaidos.

**IX SKYRIUS**

**KULTŪROS CENTRO FINANSINĖS IR KITOS VEIKLOS KONTROLĖ**

54. Už Kultūros centro finansinę veiklą atsako Kultūros centro direktorius, kuris kontroliuoja lėšų gavimą ir tinkamą panaudojimą.

55. Kultūros centro direktorius ir vyriausiasis buhalteris atsako už Kultūros centro buhalterinės apskaitos organizavimą ir tvarkymą. Kultūros centro buhalterinė apskaita organizuojama ir metinių ataskaitų rinkinys, metinė veiklos ataskaita rengiami, teikiami ir skelbiami Buhalterinės apskaitos įstatymo, Lietuvos Respublikos viešojo sektoriaus atskaitomybės įstatymo ir jų įgyvendinamųjų teisės aktų nustatyta tvarka.

56. Kultūros centras teikia finansines ir biudžeto vykdymo ataskaitas teisės aktų nustatyta tvarka. Kultūros centro finansinės, ūkinės bei kitos veiklos kontrolę vykdo Savivaldybės Kontrolės ir audito tarnyba ir kitos įgaliotos valstybės institucijos teisės aktų nustatyta tvarka.

**X SKYRIUS**

**ŠALTINIS, KURIAME SKELBIAMI VIEŠI PRANEŠIMAI**

57. Vieši pranešimai, susiję su Kultūros centro veikla skelbiami Registrų centro elektroniniame leidinyje „Juridinių asmenų vieši pranešimai“.

58. Informacija apie Kultūros centro veiklą skelbiama Kultūros centro interneto svetainėje vadovaujantis teisės aktuose nustatyta tvarka.

**XI SKYRIUS**

**BAIGIAMOSIOS NUOSTATOS**

59. Kultūros centras reorganizuojamas ar likviduojamas Savivaldybės tarybos sprendimu įstatymų ir kitų norminių teisės aktų tvarka.

60. Nuostatai keičiami Savivaldybės tarybos sprendimu įstatymų ir kitų norminių teisės aktų tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_